eggrøyksopp
Store norske leksikon,Biologi,Soppriket,Stilksporesopper,Hymeniesopper,Ekte hymeniesopper,Agaricomycetidae,Skivesoppordenen,Agaricaceae
Eggrøyksopp, soppslekt av stilksporesopper, tilhørende røyksopper. Soppene har eggformete eller kuleformete fruktlegemer som åpner seg i toppen og ofte løsner fra underlaget som modne. Kapillitium (det fine nettet av rør som holder på sporene) er grenet. Noen arter har sporer med en fastsittende stilk (pedicel).
Det finnes åtte arter i Norge. Stor eggrøyksopp, B. nigrescens, blir mørkt rødbrun med alderen. Liten eggrøyksopp, B. plumbea, er mindre og blir grå som moden. De er vanlige på tun og beitemark og lever saprotroft på jord. De er spiselige så lenge kjøttet er hvitt. Systematikk Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Agaricales   Familie  Agaricaceae   Slekt Eggrøyksopper Bovista Les mer i Store norske leksikon sopp